
Ministarstvo poljoprivrede,
šumarstva i vodoprivrede 




Broj: UP-I-15-037/26-393/2                                                             23. jun 2026. godine 
[bookmark: _Hlk233093558][bookmark: _Hlk176333403]Ministarstvo poljoprivrede, šumarstva i vodoprivrede, na osnovu člana 30 stav 5 u vezi stava 1 Zakona o slobodnom pristupu informacijama (Sl.list CG”, br. 44/12 i 30/17), člana  62 stav 2 Zakona o upravnom postupku (“Sl.list CG”, br. 56/14, 20/15, 40/16 i 37/17), odlučujući po zahtjevu NVO „MANS“ iz Podgorice br. 159174 od 18.06.2026. godine, Dalmatinska 188, radi pristupa informacijama, donosi: 
R J E Š E N J E
[bookmark: _Hlk176335751]ODBIJA SE Zahtjev NVO “MANS” iz Podgorice br. 159174 za pristup informacijama dostavljanjem kopija: Ugovora o pravu na eksploataciju soli iz morske vode, zaključenog sa DP “Solana Bajo Sekulić” Ulcinj, broj: 02-4237/94 od 16.03.1995. godine, a koji zahtjev je dostavilo MInistarstvo energetike i rudarstva MInistarstvu poljoprivrede, šumarstva i vodoprivrede na nadležnost aktom br. br. UP-I-15-037/26-237/4 od 15.06.2026.godine , zbog nenadležnosti.
O b r a z l o ž e nj e
NVO “MANS” iz Podgorice, podnijela je Ministarstvu energetike i rudarstva zahtjev za slobodan pristup informacijama br. 159174 dana 24.04.2026. godine, a  kojim je tražila kopije: ugovora o pravu na eksploataciju soli iz morske vode, zaključenog sa DP “Solana Bajo Sekulić” Ulcinj, broj: 02-4237/94 od 16.03.1995. godine.
Ministarstvo energetike i rudarstva je dostavilo akt  br. UP-I-15-037/26-237/4 od 15.06.2026.godine sa zahtjevom stranke na nadležnost Ministarstvu poljoprivrede, šumarstva i vodoprivrede dana 15.06.2026.godine i isti je zaveden kod organa pod brojem: UP-I-15-037/26-393/1 od 18.06.2026. godine. 
[bookmark: _Hlk233093751]U postupku po zahtjevu, Služba za opšte poslove, kadrovska pitanja i slobodan pristup informacijama ovog Ministarstva je po pravilima upravnog postupanja u smislu člana 27 Zakona o slobodnom pristupu informacijama izvršila uvid u dopis Ministarstva energetike i rudarstva br. UP-I-15-037/26-237/4 od 15.06.2026.godine i ostale spise predmeta dostavljene u prilogu akta, te utvrdila da ovo Ministarstvo nije nadležno za postupanje po predmetnom zahtjevu,  budući da iz zahtjeva proizilazi da se informacija odnosi na Ugovor o pravu na eksploataciju soli iz morske vode, a što ne može biti u nadležnosti ovog javno-pravnog organa.
Kako ovo Ministarstvo nije nadležno za postupanje po zahtjevu u smislu člana 17 Uredbe o organizaciji i načinu rada državne uprave, kojim pozakonskim aktom je propisano koje poslove uprave vrši ovo Ministarstvo, to se u smislu člana 62 stav 2 ZUP-a, a s obzirom da je ovo Ministarstvo kao javnopravni organ primilo podnesak za koji nije nadležan, a iz spisa predmeta se ne  može utvrditi koji je javnopravni organ –  nadležan za postupanje, tj. u konkretnom slučaju da li je  Ministarstvo energetike i rudarstva koje je dostavilo predmetni zahtjev ili neki drugi javno-pravni organ, to je u smislu člana 62 stav 2 ZUP-a, valjalo donijeti rješenje kojim se odbija podnesak-zahtjev zbog nenadležnosti.
Ovo s toga što je odredbom člana 62 stav 2 ZUP-a između ostalog propisano da kad javnopravni organ primi podnesak za koji nije nadležan, a ne može da utvrdi koji je javnopravni organ nadležan za postupanje po podnesku, donijeće bez odlaganja rješenje kojim će odbiti podnesak zbog nenadležnosti i dostaviti ga stranci. Nadalje, članom 17 Uredbe o organizaciji i načinu rada državne uprave, propisano je da Ministarstvo poljoprivrede, šumarstva i vodoprivrede, između ostalog vrši i poslove uprave koji se odnose i na slatkovodno i morsko ribarstvo i marikulturu, razvojnu politiku upravljanja vodama, sistemska rješenja za obezbjeđenje i korišćenje voda, vodnog zemljišta  i vodoizvorišta za vodosnabdijevanje, zaštitu voda od zagađivanja i druge poslove uprave određene mu u nadležnost, dok nigdje nije propisano da se bavi poslovima koji se odnose na zaključivanje ugovora o eksploataciji soli iz morske vode, a što je predmet zahtjeva za slobodan pristup informacijama koji je podnijela NVO “MANS”.
Za ukazati je stranci da su Uredbom o organizaciji i načinu rada državne uprave, propisane nadležnosti svih državnih organa i organa državne uprave, tako da u smislu citirane Uredbe, Ministarstvo poljoprivrede, šumarstva i vodoprivrede nikako ne može biti nadležno za postupanje po predmetnom zahtjevu, a kako se to pogrešno zaključuje od strane organa koji je dostavio podnesak stranke,jer shodno uredbi ne vrši poslove koji se odnose na eksploataciju soli iz morske vode kao mineralne sirovine,a što je predmet zahtjeva za pristup informacijama.  
Konačno, odredbom člana 30 stav 1 Zakona o slobodnom priustupu informacijama je između ostalog propisano da o zahtjevu za pristup informacijama organ vlasti odlučuje i rješenjem kojim zahtjev odbija, dok je stavom 5 istog člana takođe između ostalog i propisano da rješenje kojim se odbija zahtjev za pristup informaciji sadrži detaljno obrazloženje razloga zbog kojih se u konkretnom slučaju zahtjev odbija,a o čemu su u obrazloženju ovog rješenja dati jasni i uvjerljivi razlozi za odbijanje zahtjeva zbog nenadležnosti.
Na osnovu izloženog, a primjenom člana 30 stav 5 u vezi stave 1 ZSPI-a i člana  62 stav 2 ZUP-a, odlučeno je kao u dispozitivu rješenja.
[bookmark: _GoBack]Uputstvo o pravnom sredstvu: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama u roku od 15 dana od prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka.                                                                                                                                                                                                                                                    

                                                                                                 
     Vladimir Joković, 
                                                                                                                                                                                                                                                                                                                                    
	      ministar

